Anngjerd Rustand

Anngjerd Rustand (født 1982) er en norsk kunster og poet. 

 Utdannelse 
Hun har sin utdannelse fra Kunsthøgskolen i Bergen, med bachelorgrad i grafikk fra 2008 og mastergrad i kunst fra 2010, samt et utvekslingsopphold ved Kungliga Konsthögskolan i Stockholm i 2007. Hun har også studert ved Skrivekunstakademiet (årsstudiet 2017–2018 og påbyggingskurs 2022–23).

 Billedkunst 
Hun har hatt separatutstillinger ved blant annet Entrée i Bergen, ARTendal i Arendal, RAKE i Trondheim, Kabuso i Øystese, Prosjektrom Normanns i Stavanger, Oppland Kunstsenter på Lillehammer og Visningsrommet USF i Bergen. Hun har deltatt i gruppeutstillinger ved blant annet Bomuldsfabriken Kunsthall i Arendal, Den Frie Udstilling i København, Oslo Kunstforening, Kristiansand Kunsthall og Hordaland Kunstsenter.

 Lyrikk og forlagsvirksomhet 
Hun startet og driver småbokforlaget Trippelpunkt, som gir ut håndlagde bøker av og med kunstnere og forfattere. Trippelpunkt har gitt ut bøker med Cato Løland, Anna Kleiva og Bjørn-Henrik Lybeck. 

Rustand er involvert i Pamflett, et senter for risografi og kunstnerbøker i Bergen, hvor hun blant annet er styreleder. 

Hun har blitt publisert i Cappelen Damms antologi Signaler i 2019. I 2011–2012 var hun redaksjonsmedlem i litteraturtidsskriftet Vagant. I 2024 ga hun ut sin første diktsamling, med tittelen Umiskjennelig hennes.

 Priser og stipender 
I 2015 ble hun tildelt Sørlandsutstillingens reisepris, og i 2013 ble hun nominert til Sparebankstiftelsen DNB og Oslo Kunstforenings kunstnerstipend. I 2021 mottok hun Bergen Kommunes arbeidsstipend.
Rustand mottok i 2025 Sørlandets litteraturpris i kategori skjønnlitteratur for diktsamlingen Umiskjennelig hennes. 

 Bibliografi 

 2024: Umiskjennelig hennes (diktsamling)

 Referanser 

 Eksterne lenker 
 Anngjerd Rustands offisielle hjemmeside
 Forfatterside Gyldendal

Kategori:Norske kunstnere
Kategori:Fødselsdato ikke oppgitt